Juuliristi orden
Juuliristi orden (prantsuse keeles Ordre de la Croix de Juillet) on aastail 1831–1848 eksisteerinud Prantsusmaa orden. Ordeni asutas Louis-Philippe I 30. aprillil 1831 Juulirevolutsioonis osalenute autasustamiseks. Kokku anti 1789 ordenit. Kavaleride hulgas olid François Arago, Leonard Chodźko, Alexandre Dumas vanem, Gilbert du Motier de La Fayette, Pierre-Victorien Lottin, Pierre Claude Pajol, François-Vincent Raspail ja Adolphe Thiers. Ordeni juurde kuulus väiksemate teenete eest antav Juulimedal.